SISB เด้ง 4% โบรกชี้ Q4 โตแกร่ง รับนักเรียนพุ่ง-ปรับขึ้นค่าเทอมใหม่
SISB เด้ง 4% ลุ้นกำไรสุทธิไตรมาส 4/65 โตแกร่ง รับรายได้ตามจำนวนนักเรียนเพิ่มขึ้น-ปรับค่าเทอมใหม่เต็มไตรมาส
SISB เด้ง 4% ลุ้นกำไรสุทธิไตรมาส 4/65 โตแกร่ง รับรายได้ตามจำนวนนักเรียนเพิ่มขึ้น-ปรับค่าเทอมใหม่เต็มไตรมาส ยังคงแนะนำราคาเป้าหมาย 16.80 บ.
29 พ.ย. 2565

ผู้สื่อข่าวรายงานว่า วันนี้ (29 พ.ย.65) ราคาหุ้น บริษัท เอสไอเอสบี จำกัด (มหาชน) หรือ SISB ณ เวลา 16:07 น. อยู่ที่ระดับ 19.90 บาท บวก 0.70 บาท หรือ 3.65% สูงสุดที่ระดับ 20.10 บาท ต่ำสุดที่ระดับ 18.80 บาท ด้วยมูลค่าการซื้อขาย 41.13 ล้านบาท

บล.โนมูระ พัฒนสิน ระบุในบทวิเคราะห์ (18 พ.ย.65) คาดการณ์แนวโน้มไตรมาส 4/65 เบื้องต้น คาดว่าจะมีกำไรสุทธิเติบโตสูงเมื่อเทียบกับงวดเดียวกันของปีก่อน และเติบโตต่อเนื่องจากไตรมาสก่อนหน้าดีกว่าที่เคยประเมินไว้เดิม เนื่องจาก 1) คาดว่ารายได้เติบโตสูงตามจำนวนนักเรียน และผลบวกปรับขึ้นค่าเทอมใหม่เต็มไตรมาส
ประกอบกับ 2) คาดว่าจะมี Gross margin ดีขึ้นชัดเจนจาก 42.4% จากงวดเดียวกันของปีก่อน และดีต่อเนื่อง ทั้งนี้หากกำไรสุทธิไตรมาส 4/2565 เป็นไปตามที่ประเมิน จะทำให้กำไรสุทธิปี 2565 มีอัพไซด์ราว 6-9% ส่วนปี 2566 มีโอกาสเกิดอัพไซด์ เล็กน้อยราว 3-4% จากผลบวก Operating leverage ของจำนวนนักเรียนเพิ่มขึ้น ทำให้ค่าใช้จ่ายดำเนินงานเติบโตในอัตราน้อยกว่าการเติบโตของรายได้
อย่างไรก็ตาม มองว่าราคาหุ้นตอบรับการเติบโตของกำไรสุทธิไปพอสมควรทำให้ราคาหุ้นปัจจุบันซื้อขาย PE ปี 2566 ที่ 40 เท่า โดยมองจังหวะลงทุนเมื่อราคาอ่อนตัว